cyanic-selkie/wikianc huggingface dataset:
Moalinnut
Evoluutio
Moalinnut muistuttivat ulkonäöltään paljon strutsilintuja ja niitä onkin yleensä pidetty sukulaisina. Uusi-Seelanti erkani erilleen Australiasta ja muista mantereista kuitenkin niin kauan aikaa sitten, että strutsien ja moalintujen yhteisen esi-isän olisi pitänyt olla hyvin varhainen lintu. Strutsilintuja ei kuitenkaan pidetä erityisen vanhana linturyhmänä. Ryhmien välillä on myös se ero, että moalinnut olivat täysin siivettömiä ja niiltä puuttuivat jopa vartalon siipiluut, kun taas esimerkiksi emuilla ja strutseilla on selvät, vaikkakin surkastuneet siivet. On esitetty arveluja, että moalintujen esivanhemmat olisivat olleet lentokykyisiä vielä silloin, kun Uusi-Seelanti oli kohtuullisen matkan päässä mantereista. Tällöin saarille lentäneiden lintujen jälkeläiset olisivat vähitellen menettäneet lentokykynsä, koska sitä ei petonisäkkäiden ja -matelijoiden puuttuessa tarvittu. Näin ne olisivat konvergentin evoluution myötä kehittyneet ulkoasultaan ja elintavoiltaan strutsilintujen kaltaisiksi. Toistaiseksi ei ole löydetty riittävän vanhoja fossiileja, joiden avulla moalintujen kehityksestä voitaisiin saada varmaa tietoa.
Rose McGowan
Yksityiselämä
McGowanin äiti on ranskalais-amerikkalainen kirjailija Terri McGowan ja isä amerikanirlantilainen taiteilija Daniel McGowan. Heillä on yhteensä kuusi lasta, joista Rose on toiseksi vanhin.
McGowan syntyi Italiassa ja asui kymmenvuotiaaksi asti Euroopassa. Hän esiintyi lapsimallina italialaisissa lehdissä. McGowan oli kymmenvuotias, kun hänen vanhempansa erosivat ja muuttivat Yhdysvaltoihin. Ennen muuttoaan Yhdysvaltoihin McGowan ei puhunut englantia. Nykyisin hän asuu Los Angelesissa.
Taxodium dubium
T. dubium f. heerii
Taxodium dubium f. heerii on lajin varhaisempi muoto. Sen fossiilisia jäänteitä tunnetaan Euroopassa myöhäiseltä eoseenilta oligoseenin lopulle ajoitetuista noin 25–35 miljoonaa vuotta vanhoista kerrostumista. Muodon kuvaukseen sopivia fossiileja on käsitelty myös nimillä Taxodium distichum miocenum, Taxodium balticum ja Taxodium heerii.
Meløy
Historiaa
Glomfjordin voimala oli eräs Norjan ensimmäisistä suurista vesivoimalaitoksista. Toisen maailmansodan aikana saksalaiset olivat laajentamassa laitosta kasvavaa alumiinituotantoa varten. Rakennustyöt jouduttiin keskeyttämään sabotaasin takia. Norsk Hydro aloitti lannoitetuotannon Glomfjordissa vuonna 1947.
Taxodium dubium
Levinneisyys, löydöt ja fossiiliaineisto
Taxodum dubium oli kymmeniä miljoonia vuosia elänyt laajalle levinnyt puulaji, jonka on katsottu kehittyneen paleogeenikaudella ja kadonneen neogeenikaudella. Lajia on perinteisesti katsottu esiintyneen suuressa osaa pohjoista pallonpuoliskoa läntisestä Pohjois-Amerikasta ja eteläisestä Euroopasta Grönlantiin ja Huippuvuorille paleoseenilta plioseenille tai pleistoseenille. Lajiin liitettyjä fossiilisia jäänteitä on löydetty Euroopassa usealta kymmeneltä paikalta muiden muassa Itävallasta, Kreikasta, Puolasta, Ranskasta, Romaniasta, Saksasta, Tanskasta, Tšekistä, Unkarista ja Venäjältä. Pohjoisamerikkalaisia löytöpaikkoja on Kanadan Brittiläisessä Kolumbiassa sekä Yhdysvaltain Alaskassa, Idahossa, Kaliforniassa, Nevadassa, Oregonissa ja Washingtonissa.
Meløy
Maantiede
Kunnan alueella sijaitsee lukuisia korkeita vuorenhuippuja. Korkeimmat niistä (merenpinnan tason yläpuolella) ovat Skjelåtinden (1637 m), Snøtinden (1594 m) ja Helgelandsbukken (1454 m). Merkittävä osa kunnasta on jäätiköiden peittämää; Svartisen on Meløyn jäätiköistä suurin.
Liikenne
Pitkään Meløyhön pääsi ainoastaan meriteitse. Hurtigruten-laivat lähtevät Ørnesistä etelään klo 7.15 ja pohjoiseen klo 9.30 päivittäin. Ørnesistä on lisäksi lukuisia lauttayhteyksiä saariston saariin.
Koulutus
Ørnesissä sijaitsee kunnallinen Meløy musikk- og kulturskole (Meløyn musiikki- ja kulttuurikoulu). Koulun tehtävänä on tarjota asukkailleen oppimis- ja elämysmahdollisuuksia yli sukupolvirajojen. Koulu on perustettu vuonna 1986.
Kulttuuri, vapaa-aika ja nähtävyyksiä
Kunta osallistui vuosina 1992-98 järjestettyyn projektiin Skulpturlandskap Nordland. Projektiin osallistui 32 Nordlandin läänin kuntaa sekä yksi kunta Tromssan läänistä. Kussakin kunnassa valittiin yksi kuvanveistäjä toteuttamaan veistos, joka pystytettiin kyseisen kunnan alueelle. Meløyhin pystytettiin Per Kirkebyn teos "Varde".
Reaktionopeus
Differentialinen nopeuslaki
jossa v on reaktionopeus (M/s) ja [A], [B] (M) ovat lähtöaineiden konsentraatioita. Eksponenttitermit n ja m ovat reaktion kertalukuja lähtöaineiden suhteen, ja niiden summa on reaktion kokonaiskertaluku. Kertaluvut ovat yksinkertaisissa tapauksissa positiivisia kokonaislukuja. Kertalukuja ei tule sekoittaa reaktion stoikiometrisiin kertoimin. Verrannollisuuskerroin k on reaktionopeusvakio, joka määritetään kokeellisesti. Mitä suurempi k on, sitä suurempi reaktion etenemisnopeus on. Nopeusvakion yksikkö on riippuvainen reaktion kokonaiskertaluvusta.
Zurab Noghaideli
Noghaidelista tuli kansanedustaja 1992. Hänet erotettiin ilman selitystä Eduard Ševardnadzen hallituksesta, sillä hän oli aikonut erota protestiksi Ševardnadzen politiikkaa vastaan. Ruusujen vallankumouksen jälkeen hänet nimitettiin Zurab Žvanian hallituksen talousministeriksi. Žvanian kuoleman jälkeen presidentti Mikheil Saakašvili nimitti hänet pääministeriksi. Noghaideli ei kuulunut mihinkään puolueeseen, ja häntä pidettiin vahvana korruption vastustajana. Noghaideli on naimisissa ja hänellä on yksi lapsi.
Yleisurheilun Euroopan-mestaruuskilpailut 1978
Vuoden 1978 yleisurheilun EM-kisat pidettiin Prahassa, Tšekkoslovakiassa 29. elokuuta – 3. syyskuuta. Kilpailuihin otti osaa 29 maata ja 1 004 urheilijaa. Kisat avasi Tšekkoslovakian pääministeri Lubomir Strougal.
800 m
<br style="clear:left" />
Shiyani Ngcobo
Shiyani Ngcobo (1953 Umzinto – 18. helmikuuta 2011 Durban) oli eteläafrikkalainen laulaja ja kitaristi. Hän ansioitui maskandi-genressä ja sai lukuisia siitä myönnettäviä palkintoja.
Yleisurheilun Euroopan-mestaruuskilpailut 1978
1 500 m
<br style="clear:both" />
100 m aidat
Puolan Grażyna Rabsztyn horjahti loppukilpailun kahdeksannella aidalla ja kaatoi viereisellä radalla juosseen Neuvostoliiton Nina Morgulinan. Rabsztyn hylättiin ja loppukilpailu uusittiin seuraavana päivänä.
Anglo-Iranian Oil Company
Yhtiön alkuvaiheet 1900-luvun alussa
Amerikkalais-brittiläisellä öljyimperialismilla on ollut myös tavoitteensa Persialahden öljyvarojen hallitsemisessa ensimmäisestä maailmansodasta lähtien. Kolmen suuren öljy-yhtiön (Standard Oil, Shell, British Petroleum) kartelli otti tavoitteekseen Neuvostoliiton eteläisten osien ja Persialahden öljykenttien haltuunottamisen. Ensimmäinen maailmansota lisäsi öljyn kulutusta maailmassa ja lisää öljykenttiä löydettiin Keski-Idästä.
Ulosmarssi
Ulosmarssi on työtaisteluissa käytetty toimenpide. Ulosmarssissa työntekijät poistuvat joukolla työpaikaltaan protestiksi kesken työajan. Ulosmarssi voi merkitä myös poistumista koulusta, tapaamisesta, neuvotteluista tai järjestöstä kesken kaiken, jos tarkoituksena on halu ilmaista tyytymättömyyttä ulosmarssin kohteen toimintaan. Ulosmarssi on laiton, jos työehtosopimus on voimassa.
Moshe Sharett
Elämä
Sharett kuoli vuonna 1965 ja haudattiin Tel Avivin Trumpeldor Cemetery -hautausmaalle.
Putkasten kartano
pienoiskuva|Putkasten kartanon päärakennus vuonna 2012. pienoiskuva|Putkasten kartanon aittarakennus. Putkaste on kartano Virossa Hiidenmaan saarella, Käinan entisen kunnan alueella. Kartanon päärakennus on peräisin 1800-luvun alusta, ja se onkin saaren ainoa siltä ajalta peräisin oleva rakennus. Se sijaitsee noin kolme kilometriä itään Käinan keskustasta, ja on nykyisin yksityisomistuksessa. Kartanon tilat ovat huonossa kunnossa neuvostoajan jäljiltä.
Putkasten kartanon päärakennus on kaksikerroksinen, ja tyyliltään se on uusklassinen. Nykyinen päärakennus valmistui vuonna 1812 Peter Stackelbergin ollessa kartanonherrana. Rakennus kärsi vahinkoja tulipalossa 1944, kun natsi-Saksan joukot vetäytyivät saarelta. Kartanoa korjattiin vuosina 1955–1959 ja sen jälkeen se toimi paikallisen kolhoosin toimistona. Kellariin rakennettiin tuolloin myös sauna.
Tiša be'av
pienoiskuva Tiša be'av on juutalainen juhlapäivä, jota vietetään juutalaisessa kalenterissa heinä- tai elokuulle osuvan av-kuukauden yhdeksäntenä päivänä. Se on juutalaisen vuoden surullisin päivä. Tälle päivämäärälle osuvat eräät juutalaisen historian suurimmista onnettomuuksista:
Ride the Lightning
Albumi oli tuotannollisesti, sävellyksellisesti sekä sanoituksellisesti suuri harppaus eteenpäin esikoisalbumi Kill ’Em Allista. ”For Whom the Bell Tolls” on viittaus Ernest Hemingwayn samannimiseen romaaniin, joka kertoo Espanjan sisällissodasta ja fasismista. Kappale sisältää basisti Cliff Burtonin kuuluisan bassokitarariffin. Albumia on myyty viisi miljoonaa kappaletta pelkästään Yhdysvalloissa.
Trapped Under Ice
Kappale kertoo miehestä, joka on joutunut loukkuun jääpeitteen alle ja taistelee siellä elämästään.
The Call of Ktulu
Lopussa kappale muuttuu vielä melodiseksi. Yhtye työsti kappaletta useita kuukausia. ”The Call of Ktulu” oli ensimmäinen Ride the Lightningin kappale, jota soitettiin livenä, mutta sen muoto oli tuolloin jammailevampi ja vapaammin sovitettu kuin albumin versiolla. Kokonaisuudessaan kappale soitettiin San Franciscon sinfoniaorkesterin kanssa ja kappale on mukana S&M-tupla-CD:llä sekä DVD:llä. Kappaletta harvemmin kuulee livenä, mutta mm. Big Four -kiertueella kappale kuultiin useita kertoja.
Teljä
Nimen etymologia ja varhaisimmat maininnat
Vanhin tunnettu maininta Kokemäellä sijaineesta muinaisesta kaupungista on Turun akatemian professorin Mikael Wexioniuksen vuonna 1650 julkaisemassa Ruotsin historiassa Epitome descriptionis Svecia, Gothiae, Fenningiae et subjectarum provinciarum. Hän ei kerro kaupungille mitään nimeä, mutta mainitsee sen raunioita olevan yhä nähtävissä Ylistaron kylässä.
Teljän perintö
Helsingin Munkkivuoressa on Teljäntie-niminen katu.
Vehoniemen automuseo
Automuseon perustaminen
Kangasalalainen kuljetusyrittäjä Olavi Sallinen – ei sukua Raili Salliselle – aloitti harrastuksensa vanhojen autojen parissa jo 1950-luvulla, jolloin hän hankki ensimmäisen vanhan autonsa, Rugby Touring -henkilöauton vuodelta 1924. Näihin aikoihin Suomessa alkoi järjestäytynyt vanhoihin autoihin kohdistunut harrastustoiminta, johon Sallinen lähti heti mukaan. Vuosikymmenien mittaan hänen autokokoelmansa karttui. Vuonna 1980 Olavi Sallinen osti Vehoniemen matkailumajan puolisonsa Lilja Sallisen kanssa automuseon perustamista varten ja vuonna 1982 he purattivat huonokuntoiset vanhat rakennukset tallettaen samalla kaiken majan historiaan liittyneen materiaalin. Samaan aikaan Olavi Sallinen myi kuljetusliikkeensä keskittyäkseen kokonaan tulevan automuseon toimintaan. Uuden automuseorakennuksen suunnitteli insinööri Hans Danielsson ja se pyrittiin saamaan ulkonäöltään niin paljon alkuperäistä matkailumajaa muistuttavaksi kuin se olosuhteet ja paikan tuleva käyttö huomioon ottaen oli mahdollista. Museo avattiin yleisölle keväällä 1983 ja se sai innostuneen vastaanoton; jo ensimmäisen kesän aikana siellä vieraili noin 28 000 kävijää. Vuonna 1985 perustettiin Sallisen aloitteesta Kangasalle toinen ajoneuvomuseo, Suomen Sotilas- ja erikoisajoneuvohistoriallinen museo, jonka tilat sijaitsivat Pikonkankaalla lähellä Kangasalan kirkonkylää.
Heikki Värtsi
Elämä ja ura
Värtsi palkittiin Pro Finlandia -mitalilla vuonna 1970.
Tenos (kaupunki)
Historia
Roomalaisella kaudella Marcus Antonius antoi saaren Rhodoksen valtaan. Olympian kisojen voittoja kaupungilla tiedetään olleen koko antiikin ajalla ainakin yksi.
Rakennukset ja löydökset
Uusi alakaupunki
Vapaaehtoinen maanpuolustus
Sotilaallinen maanpuolustus
Vapaaehtoiseen maanpuolustuksen tarkastaja on Eero Svanberg Pääesikunnan koulutustoimialan alaisuudessa.
Vapaaehtoiseen maanpuolustukseen liittyvien ampumaurheilulajien, erityisesti sovelletun reserviläisammunnan harrastajat voivat pitää hallussaan rynnäkkökiväärin kaltaista, mutta vailla sarjatuliominaisuutta olevaa reserviläiskivääri‎ä.
Jääkiekon SM-liigakausi 2006–2007
Kausi 2006–2007 oli jääkiekon SM-liigan 32. kausi. Runkosarja alkoi 14. syyskuuta 2006 ja päättyi 6. maaliskuuta 2007. Hallitsevana mestarina kauteen lähti HPK, mestaruuden voitti Kärpät, jolle mestaruus oli SM-liigassa neljäs. Kärpät oli pudotuspeleissä suvereeni voittamalla kaikki ottelunsa, saman tempun tekivät Jokerit vuonna 1997 ja HIFK vuonna 1998. Joukkue oli tappiolla vain kahden erän ajan. Runkosarjan pistepörssin voitti Bluesin Martin Kariya.
Korisliiga-kausi 2018–2019
Korisliiga-kausi 2018–2019 on 79 kausi, jolloin pelattiin miesten koripallon Suomen mestaruudesta. Kaarinalainen Ura Basket nousi sarjaan täksi kaudeksi M1DA-mestaruutensa myötä.
Olympianero
Olympianero oli Yle TV2-kanavalla Suomessa kesällä 1996 esitetty olympialaisaiheinen visailuohjelma, jota tehtiin kymmenen jakson verran. Kukin jakso kesti noin puoli tuntia. Ohjelmaa juonsi Olli Keskinen, ja kilpailun tuomarina taustalla istui Suomen urheilutietäjien yhdistyksen puheenjohtaja Erik Relander. Ohjelman tuottivat TV2 ja Sitruuna Ryhmä Ky. Aiemmin TV2:ssa oli esitetty osittain samojen tekijöiden Lätkänero-visailuohjelmaa.
Kai Syväsalmi
Kausina 2008–2009 ja 2009–2010 Syväsalmi pelasi Hämeenlinnan Pallokerhossa. 6. toukokuuta 2010 SM-liigaseura KalPa ilmoitti verkkosivuillaan, että Syväsalmi siirtyy joukkueeseen kahden vuoden sopimuksella. Hänellä oli kuitenkin vaikeuksia mahtua KalPan kokoonpanoon kaudella 2010–2011 ja KalPa lainasi hänet tammikuussa loppukaudeksi Tapparaan. KalPa purki Syväsalmen sopimuksen kauden jälkeen, ja hän siirtyi vuoden sopimuksella Mestiksen KooKoohon.
Messe des Morts
Kappaleet
Kappaleet säveltänyt Nuclear Holocausto Vengeance sekä sanoittanut Demon Fornication ja Nuclear Holocausto Vengeance.
Beta Scorpii
Beta Scorpii (β Sco / β Scorpii) on Skorpionin tähdistössä sijaitseva sinivalkea kaksoistähti, jota kutsutaan myös nimellä Acrab, Akrab tai El Acrab (arabiaksi العقرب). Skorpionin tähtikuvio näkyy melko huonosti Suomessa, vain sen pää näkyy loppukesällä hyvin. Beta Scorpii pimentyy joskus Kuun tai planeettojen taakse, koska se on lähellä eläinrataa. Beta Scorpii on kaksoistähti, jonka komponenttien väli on pienelläkin kaukoputkella erottuva 14 kaarisekuntia, mikä vastaa 2200 AU:ta Beta Scorpiin etäisyydellä.
Virtsakivitauti
thumb|Suuri munuaiskivi selkärangan vieressä kuvan oikeassa reunassa, potilaan vasemmassa virtsanjohtimessa. Röntgenkuva. thumb|6–8 mm:n kokoinen munuaiskivi, joka on poistunut virtsan mukana. Virtsakivitauti on tila, jossa virtsateihin eli munuaisaltaaseen, virtsajohtimiin, virtsarakkoon tai joskus virtsaputkeen muodostuu kiinteitä kappaleita. Virtsatiekivet eli munuaiskivet ovat niukkaliukoisten aineiden muodostamia kasaumia. Virtsakivi voi syntyä jos jokin virtsan niukkaliukoisista aineista, kuten virtsahappo, saostuu. Virtsakivitaudin pääasiallinen oire on kohtauksittain esiintyvä kipu. Muita oireita ovat oksentelu ja joskus kuumeilu. Munuaiskivet ovat yleisimpiä keski-iässä. Suomessa noin yksi kymmenestä ihmisestä saa elämänsä aikana munuaiskiviä.
Ilpo
Ilpo on suomalainen miehen etunimi. Digi- ja väestötietoviraston tietojen mukaan nimi Ilpo oli vuoden 2019 loppuun mennessä annettu Suomessa 5 802:lle ja sen harvinaisempi muunnos Ilppo noin 160 henkilölle.
Juhani Aho muodosti nimen Ilpo romaaniinsa Panu (1897) miehiseksi vastineeksi Ilpottarelle, joka esiintyy Kalevalassa eräänä Pohjolan emännän Louhen nimityksenä. Itä-Suomessa Ilppo on ollut paikoin käytössä Ilmarin muunnoksena. Almanakkaan Ilpo ja Ilppo otettiin vuonna 1950. Molempien nimipäivää vietetään 28. huhtikuuta.
Berbérati
Berbérati on kaupunki Keski-Afrikan tasavallassa. Se sijaitsee maan lounaisosassa noin 120 kilometrin päässä Kamerunin rajasta.
Suomen romanialaiset
Rikollisuus
Rikosepäilyt ovat kasvaneet voimakkaasti vuodesta 2007 eteenpäin.
Kaarle Suuri
Kruunaus Rooman keisariksi
Michael Hart pitää teoksessaan Ihmiskunnan 100 suurinta Rooman keisarin arvonimeä sopimattomana niillä perustein, ettei Kaarle ollut syntyperältään, kulttuuriltaan eikä ulkonäöltään roomalainen, eikä hänen valtakuntansa pääkaupunkina ollut Rooma vaan Aachen, eikä valtakunta muutenkaan ollut antiikin Rooman suuruinen. Tosin Kaarle ihaili ja elvytti antiikin kulttuuria, yhdisti Eurooppaa sekä oli tuolloin Euroopan vahvin johtaja.
Lapset
Jalkavaimojen kanssa hänellä oli myös tytär Adaltrud ja pojat Drogo, Hugo ja Theoderik.
Frankkien valtakunnan taustaa
Klodovigin jälkeen frankkilaiskuninkaiden eli merovingien vallanpito alkoi taantua, ja tosiasiassa valtakuntaa hallitsivat sitten ylimmät hovivirkamiehet eli major domukset. Eräs major domus, Kaarle nimeltään, voitti arabialaiset vuonna 732 Poitiers'n taistelussa ja sai lisänimen Martel ("vasara"). Kaarle Martelin poika Pipin Pieni (tai Pipin Lyhyt) nousi viimein valtaistuimelle nimellisen kuninkaan sijaan, ja hänen vanhimmasta pojastaan Kaarlesta oli tuleva keisari, jonka mukaan heidän sukunsa hallintoaikaa kutsuttaisiin karolingiseksi ajaksi.
Lait ja oikeus
Kaarle Suuri sääti lakejaan eli kapitulaareja (kappaleiksi jaettuja säädöksiä) taatakseen oikeuden, rauhan ja järjestyksen valtakunnassaan. Lakiehdotuksensa hän esitti valtiokokouksen pohdittaviksi. Näitä kokouksia pidettiin kahdesti vuodessa, keväällä ja syksyllä. Lait rajoittivat ylimystön vallan paisumista ja turvasivat köyhemmän kansan oikeuksia, estivät rikollisuutta ja määräsivät kaupankäyntiä koskevat mitat ja painot.
Läänityslaitos
Sotaisat heimot uhkasivat tilallisia, ja nämä joutuivat tästä syystä usein luovuttamaan maansa voimakkaammin varustautuneelle maanomistajalle päästäkseen tämän suojelukseen. Näin omaisuuttaan kasvattaneet suurtilalliset omistautuivat enimmäkseen sotimiseen ratsuväkineen ja luovuttivat tiloja takaisin tilallisille lääneiksi, kunhan nämä vain sitoutuivat suorittamaan ratsupalvelusta. Viljelystyöt jäivät maaorjien asemassa olleille talonpojille. Vähitellen hallitsijatkin alkoivat jakaa läänityksiä saadakseen ratsuväkeä.
Cupola
thumb|Cupola-moduuli [[Space Station Processing Facilityssä.]] thumb|Taiteilijan näkemys Cupolasta ISS-asemaan kiinnittyneenä. Cupola on Kansainvälisen avaruusaseman moduuli, näköalakupoli. Se laukaistiin kiertoradalle helmikuussa 2010 avaruussukkulalennolla STS-130. Se on ESAn rakennuttama ja italialaisen Alenia Spazion rakentama. Se valmistui syyskuussa 2004.
Perojoensuu
Perojoensuu (myös Perojoki) on entinen kylä entisessä Viipurin maalaiskunnassa Suomen Neuvostoliitolle luovuttamalla alueella Venäjällä. Nykyisin kylän alueella ei ole asutusta, eikä sillä sen vuoksi ole asutusnimeä venäläisissä kartoissa. Perojoensuun kylä sijaitsi Perojoen alajuoksun ja sen suun ympärillä Viipurin maalaiskunnan itäosassa Viipurin kaupungin rajalla. Perojoensuun naapurikyliä maalaiskunnan alueella olivat Suurpero, Kähäri, Kärstilä, Kurikkala ja Mannikkala. Kylän pohjoisosaan ulottui Kärstilänjärven lahti, johon Perojoki laskee.
Tatjana Lebedeva
Ura
Lebedeva saavutti pronssia junioreiden MM-kilpailujen kolmiloikassa Lissabonissa 1994. Nuorten EM-kisoissa 1995 hän sijoittui kolmiloikassa hopealle ja pituushypyssä kuudenneksi. Ensimmäisissä aikuisten arvokisoissaan 1998 Budapestin EM-kisoissa hän oli kolmiloikassa viides ja seuraavana vuonna Sevillan MM-kilpailuissa neljäs.
Wallace Henry Hartley
thumb|Wallace Henry Hartley Wallace Henry Hartley (2. kesäkuuta 1878 – 15. huhtikuuta 1912) oli viulisti ja matkustajalaiva RMS Titanicin orkesterin johtaja. Hän johti Titanicin kahdeksanhenkistä orkesteria aluksen upotessa eikä yrittänytkään pelastautua.
Elämäkerta
Wallace Hartley syntyi Lancashiren Colnessa Englannissa kesäkuussa 1878. Koulussa hän oppi soittamaan viulua, ja vuonna 1909 hän sai paikan viulistina Cunard Linen valtamerialuksella. Ollessaan Cunard Linen palveluksessa hän soitti pääasiassa RMS Mauretanialla. Vuonna 1912 Hartley työskenteli musiikkitoimisto C.W. & F.N. Blackin palveluksessa. Se toimitti muusikkoja Cunard Linelle sekä sen kilpailijalle White Star Linelle. Huhtikuussa 1912 Hartleylle annettiin paikka White Star Linen uuden loistoristeilijän Titanicin orkesterinjohtajana.
Sferokobaltiitti
Löytyminen ja esiintyminen
vasen|pienoiskuva Sferokobaltiitti kuvattiin ensimmäisen kerran vuonna 1877 koboltti- ja nikkelisuonissa Danielin kaivoksessa Schneebergin alueella Erzgebirgen vuoristossa, Saksin vapaavaltiossa Saksassa. Nimi tulee kreikan sanasta pallo (σφαῖρα, sphaîra) ja koboltti, jotka viittaavat sen tyypilliseen asuun ja kemialliseen koostumukseen. Sferokobaltiittia esiintyy harvinaisena aksessorisena mineraalina hydrotermisissä kobolttipitoisissa mineraaliesiintymissä roseliitin, erytriinin, annabergiitiin sekä kobolttipitoisen kalsiitin ja dolomiitin seurassa.
Kylpylähotelli Eden (Nokia)
thumb|250px|Kylpylähotelli Eden Kylpylähotelli Eden (virallisesti Scandic Eden Nokia) on kylpylähotelli Nokialla. Hotelli on toiminut Nokialla vuodesta 1990 alkaen. Se kuuluu nykyään Scandic Hotels -ketjuun. Kylpylä on uusittu elokuusta 2019 maaliskuuhun 2020 kestäneessä remontissa. Siellä on allasosaston ilmaisen infrapunasaunan lisäksi kuusi saunaa miesten ja naisten osastoilla (matalan lämpötilan elämyssauna, perinteinen suomalainen sauna ja höyrysauna), muita liikuntapalveluita ja 204 hotellihuonetta. Kylpylän puolella on porealtaita, lastenosasto, vastavirtajoki, kylmä "avanto", iso sisäallas sekä ulkoallas. Edenissä on ollut myös allasosaston kiipeilyseinä, joka on myöhemmin purettu. Liukumäkiä siellä on viisi: rengasliukumäki, kaksi lasten liukumäkeä, pitkä noin 30 sekuntia kestävä liukumäki ja muutaman metrin mittainen suora syöksyliukumäki. Isossa sisäaltaassa on aaltokoneella tuotettu aallokko, joka alkaa säännöllisesti tasatunnein (syyskyy 2020). Edenissä on lisäksi bistro (Food Market) ja allaskahvila (Pool Market), sekä ravintola Little Italy. Aiemmin yläkerrassa ollut tanssiravintola Esmeralda toimii pääasiassa aamiaisravintolana ja on avoinna lauantaisin illallisravintolana (syyskuu 2020).
Ramses VII
Ramses VII (tai Ramesses VII) oli muinaista Egyptiä 20. dynastian aikaan vuosina 1136–1129 eaa. hallinnut faarao.
Please
Myöhemmin samana vuonna Pet Shop Boys julkaisi Pleasen seuraajaksi Discon.
LUMA-keskus Suomi
Toimintamalli
LUMA-keskus Suomi edistää matematiikan, luonnontieteiden ja teknologian alojen eri toimijoiden vuorovaikutusta ja pyrkii rakentamaan kestäviä yhteistyön malleja. Keskus saattaa yhteistyöhön oppilaat, opiskelijat ja opettajat eri koulutusasteilla varhaiskasvatuksesta yliopistoon, lapset ja nuoret koulun ulkopuolella, lasten ja nuorten huoltajat sekä muut tahot yhteiskunnassa, kuten yritysten ja muiden yhteisöjen henkilöstön.
Luoteisrannikon intiaanit
Luoteisrannikon alue on Yhdysvaltain luoteisrannikolla Luoteis-Kaliforniasta rannikon athapaskojen seuduilta pohjoiseen, Kanadan länsirannikolle ja Alaskan kaakkoisrannikolle eyakien asuinalueelle noin 61 leveysasteelle Kordillieerien länsirinteillä, eli Alaskan, Brittiläisen Kolumbian, Washingtonin ja Kalifornian osavaltioiden länsiosissa.
Monet heimot asuivat pitkissä puutaloissa, joissa asui monta perhettä eli noin 20–50 ihmistä, kylissä 300–500 ihmistä. Heimot asuivat talvisin rannikoilla sekä jokien ja purojen varsilla talvikylissä ja kesäisin tilapäisissä asuinpaikoissa, joissa ruokaa sai parhaiten hankittua metsästämällä, kalastamalla tai keräämällä kasveja. Talvikylien paikat pyrittiin valitsemaan siten, että ne olivat suojassa myrskyiltä ja vihollisilta. Talot olivat 1–2 rivissä oviaukko vettä kohti. Monet heimot olivat taitavia kanootin rakentajia ja puutyöntekijöitä. Ruokaa valmistettiin kuumin kivin täytetyissä koreissa ja maahan kaivetuissa peitetyissä kuopissa, joissa oli kuumia kiviä. Kalaa säilöttiin savustamalla.
Luoteisrannikon na-dene-kieliä puhuvat intiaanit saattoivat saapua asuinseudulleen ehkä 8 500 vuotta sitten.
Dev Patel
Skins – liekeissä
Patel aloitti näyttelijänuransa vuoden 2006 loppupuolella, kun hän osallistui E4-kanavan teinidraamasarjan Skins – liekeissä koe-esiintymiseen. Patelin äiti näki ilmoituksen tilaisuudesta sanomalehdessä ja vei Patelin esiintymiseen, vaikka hänellä oli seuraavana päivänä koe. Kahden koe-esiintymisen jälkeen hänet otettiin näyttelemään teini-ikäistä brittiläis-pakistanilaista muslimia Anwar Kharralia. Samassa sarjassa näytelleiden Mike Baileyn (joka esitti Sid Jenkinsiä) ja Hannah Murrayn (joka esitti Cassie Ainsworthia) mukaan Anwarin hahmo perustui osittain Patelin luonteeseen ja rooli kirjoitettiin nimenomaisesti häntä varten sen jälkeen kun hänet oli otettu mukaan sarjaan. Patelilla ei ollut kokemusta ammattimaisesta näyttelemisestä ja hän sanoi, että ”ensimmäisenä kuvauspäivänä en oikein tiennyt, mitä tehdä.” Sarjan ensimmäiset osat esitettiin tammikuussa 2007 ja ne voittivat Kultainen ruusu -draamapalkinnon vuonna 2008. Sarja oli ehdolla BAFTA-televisiopalkintojen parhaan draamasarjan palkinnon voittajaksi. Patel jatkoi Anwarin esittämistä sarjan toisella tuotantokaudella, joka esitettiin helmikuussa 2008. Se voitti BAFTA-palkintogaalassa Philips-yleisöpalkinnon huhtikuussa 2009.
Belfast News Letter
Belfast News Letter on perustettu jo vuonna 1737, ja lehti pitää itseään Yhdistyneen kuningaskunnan vanhimpana yhä ilmestyvänä sanomalehtenä. Lehti julkaisi myös ensimmäisenä Euroopassa Yhdysvaltain itsenäisyysjulistuksen vuonna 1776: kyseessä oli yksi historian ensimmäisiä tutkivan journalismin keinoin hankittuja sensaatiojuttuja, sillä lehden toimittaja onnistui hankkimaan kopion julistuksesta hiipimällä Amerikasta saapuneeseen laivaan, joka oli matkalla Englantiin, mutta joutui merihädän vuoksi keskeyttämään matkan Londonderryn satamaan.
Radiotelevisão Caboverdiana
Portugalille kuuluneen Kap Verden ensimmäinen radioasema oli Praiassa vuonna 1945 perustettu yksityinen Rádio Clube de Cabo Verde. São Vicenten saarelle perustettiin vuonna 1947 Rádio Clube do Mindelo ja vuonna 1955 toinen asema Rádio Barlavento. Lyhyillä aalloilla (SW) toimineiden asemien lähetystehot olivat 250 watista viiteen kilowattia.
Radiotelevisão Caboverdianalla on nykyään kaksi radiokanavaa, RCV ja RCV+, sekä televisiokanava TCV. Radiolähetykset tapahtuvat kokonaan ULA-alueella. Lyhytaaltolähetykset loppuivat jo vuonna 1989. Ohjelmia voi kuunnella ja katsoa myös Internetissä. Lähetysten kielet ovat portugali ja paikallinen kreoli. Maassa on useita yksityisiä radioasemia ja lisäksi välitetään ulkomaisten radio- ja televisioyhtiöiden ohjelmia.
Myyrä (televisiosarja)
Ensimmäinen tuotantokausi
Myyrän ensimmäisellä tuotantokaudella nähtiin 11 tavallista suomalaisia henkilöitä kilpailemassa. Kilpailijat olivat: Olli, Pietari, Lotta, Katriina, Juho, Pentti, Irene, Matias, Joonas, Eerika, sekä Tuija.
Kolmas tuotantokausi
Kilpailijat matkasivat Portugaliin, jossa kausi kuvattiin vuoden 2021 kesällä.
Pioneer 6, 7, 8 ja 9
thumb|Taiteilijan näkemys Pioneer 6-9 avaruusluotaimista thumb|Pioneer 6:n laukaisu [[Delta (kantoraketti)|Delta-E kantoraketilla  ]] Pioneer 6, 7, 8 ja 9 olivat avaruusluotaimia Yhdysvaltojen Pioneer-ohjelmassa. Ne olivat Auringon ympäri kiertäviä pyörimällä stabiloituja satelliitteja, joiden energialähteenä olivat aurinkopaneelit ja akut ja tavoitteena planeettojen välisessä avaruudessa tapahtuvien ilmiöiden jatkuva havainnointi. Ne suunniteltiin mittaamaan aurinkotuulta, auringon magneettikenttää ja kosmista säteilyä. Rakenteeltaan ne olivat keskenään samanlaisia ja painoivat kukin 64 kg.
Aavikkokerttu
Aavikkokerttu (Scotocerca inquieta) on silkkikerttusten heimoon kuuluva varpuslintu ja sukunsa ainoa laji.
Lisääntyminen
Pesä on matalalla pensaassa tai ruohoston varassa. Se on katettu, ruohoista ja risuista rakennettu ja sisältä untuvilla, karvoilla ja kuiduilla vuorattu. Kulkuaukko, joita on joskus 2 toisen ollessa pakotie, sijaitsee pesän sivussa vallitsevan tuulensuunnan mukaan. Naaras munii 3–7 munaa. Muna painaa keskimäärin 0,96 g. Molemmat emot hautovat yhteensä noin 2 viikkoa. Poikaset lähtevät pesästä 2-viikkoisina, häirittyinä jo aikaisemmin.
Von Fieandtin hallitus
Hallituspulasta asiantuntijahallitukseen
Tammikuussa 1958 valtio joutui rahapulan vuoksi keskeyttämään kaikki maksunsa vuorokauden ajaksi. Pääministeri von Fieandt ja Suomen Pankin uusi pääjohtaja Klaus Waris joutuivat riitaan hallituksen ottaessa kolmelta liikepankilta yhteensä neljän miljardin markan lainan, jotta valtio selviytyisi välttämättömistä menoistaan, peräti 13 prosentin korolla. Lähestyvät vaalit heijastuivat jo eduskunnan työhön, kun se hyväksyi tammikuun lopussa joukon hallituksen esittämiä säästäväisyyslakeja, jotka vasemmisto kuitenkin äänesti yli vaalien. Hallitus epäonnistui yrityksessään sopia etujärjestöjen kanssa palkka- ja hintasulusta.
Kercado
Kercadossa Ranskassa Morbihanissa Bretagnessa on hyvin vanha käytävähauta ja dolmen. Se on yksi Ranskan vanhimmista megaliittihaudoista. Paikka sijaitsee noin kilometrin Carnacista etelään hyvin lähellä rannikkoa. Kumpuhaudan läpimitta on noin 30–40 metriä, kivet ovat noin puoli metriä korkeita ja harvoin välein.
Mario Lemieux
NHL:ssä 915 runkosarjaottelua pelannut Lemieux on liigan kaikkien aikojen pistetilaston 7. sijalla 690 maalillaan ja 1 033 maalisyötöllään. Yhteensä 1 723 tehopistettä tehnyt Lemieux päätti uransa kauteen 2005–2006, jonka aikana hän pelasi vain 26 ottelua kärsiessään sydämen eteisvärinästä. Monet ovatkin arvelleet, että mikäli Lemieux ei olisi kärsinyt niin monista terveysongelmista ja olisi saanut pelata eheämmän uran, hänen saavutuksensa olisivat vielä nykyisimpiäkin paremmat. Hänen pistekeskiarvonsa NHL:ssä on 1,88 ottelua kohden, joka on kautta aikain toiseksi paras; parempi oli vain Wayne Gretzkyllä (1,92).
Lemieux valittiin Hockey Hall of Fameen heti sen jälkeen, kun hän oli päättänyt uransa ensimmäistä kertaa vuonna 1997. Palattuaan NHL:ään vuonna 2000 hänestä tuli Gordie Howen ja Guy Lafleurin jälkeen kolmas NHL-pelaaja, joka on tehnyt paluun NHL-kaukaloihin sen jälkeen, kun hänet on hyväksytty Hall of Famen jäseneksi. Uransa aikana Lemieux sai tunnustusta myös muilta jääkiekkoilijoilta. Kaikkien aikojen parhaana jääkiekkoilijana pidetty Wayne Gretzky on sanonut, "ettei Marion kaltaisia pelaajia pystytä korvaamaan". Bobby Orr puolestaan suitsutti Marion olevan "lahjakkain pelaaja, jonka hän on ikinä tavannut".
Shelta
Kirjallisuutta
Ó hAODHA, Mícheál: Caint nó Cant: Teanga an Lucht Siúil, teoksessa Bliainiris 2001, toim. Ruairí Ó hUiginn ja Liam Mac Cóil, Carbad, Ráth Cairn 2001.
Peavey Electronics
Tunnettuja Peavey-laitteita käyttäviä artisteja ovat muun muassa Eddie Van Halen, joka siirtyi myöhemmällä urallaan kuuluisasta Frankenstrat-kitarasta Peavey Wolfgang -malliin; ja kitaristi Joe Satriani jolla on hänelle suunniteltu Peavey-kitaravahvistin. Myös Acceptin basisti Peter Baltes käyttää Peaveyn bassovahvistimia.
Aarne K. Leskinen
Aarne Leskinen aloitti työnteon jo kansakoulun jälkeen 15-vuotiaana työskennellen muun muassa varastomiehenä ja tullaajana. Vuosina 1937–1938 hän opiskeli Yhteiskunnallisessa korkeakoulussa ja jatkoi opintojaan myöhemmin Manchesterin yliopistossa. Vuonna 1940 Leskinen aloitti Oy Veikkaus Ab:n tarkastajana, ja 1945 hänet nimitettiin Alkon sosiaalipäälliköksi. Helsingin apulaiskaupunginjohtajaksi Leskinen valittiin 1970 vastuualueenaan muun muassa palo- ja poliisilaitos sekä sairaalatoimi. Hän jäi tehtävästään eläkkeelle lokakuussa 1980. Helsingin kaupunginvaltuuston jäsen Leskinen oli vuodet 1961–1970 ja kaupunginhallituksen 1968–1970.
Pamela Lincoln
Pamela Lincoln (syntyjään Pamela Gill; 19. kesäkuuta 1937 – 21. marraskuuta 2019) oli amerikansuomalainen näyttelijä. Hänen äitinsä on Verna Hillie. Hänen isoisänsä oli alavutelainen Edvard Verner Heikinpoika Hillie ent. Etelämäki.
Jukka Linkola
Ura
Linkola on tunnettu muun muassa musikaaleistaan. Hänen ensimmäinen musikaalisävellyksensä oli Helsingin Kaupunginteatterille vuonna 1985 tehty Peter Pan. Sen jälkeen ovat ensi-iltansa saaneet muun muassa Max ja Moritz (1987), Antti Puuhaara (1994), Kallion kimallus (1990) ja Astoria (2003). Linkola on säveltänyt musiikin myös muun muassa Matti Kassilan elokuviin Ihmiselon ihanuus ja kurjuus (1988) ja Kaikki pelissä (1994), Päivi Hartzellin elokuvaan Lumikuningatar (1986) sekä ruotsalaisen Mats Arehnin elokuvaan Valkoisia valheita (1995). Vuonna 1987 Linkolalle myönnettiin Jussi-palkinto elokuvaan Lumikuningatar tekemästään musiikista. Vuonna 1989 hän sai Jussin Ihmiselon ihanuus ja kurjuus -elokuvan musiikista.
Alppikiitäjä
Koko ja ulkonäkö
Linnun pituus on 20–23 senttiä, siipien kärkiväli 51–58 senttiä ja paino 70–100 grammaa. Tumma, tervapääskyä suurempi lintu, jolla on valkea vatsa ja kurkkulaikku. Lento on rauhallisempaa ja siiveniskut hitaampia kuin tervapääskyn. Ääni on korkea viserrys. Sukupuolet ovat samanväriset.
Elinympäristö
Vuoristoseudut, tavallisesti alle 1½ kilometrin korkeuteen mutta paikoin jopa 4 kilometrin korkeudelle saakka. Ruokailee myös alavilla mailla.
Tellu
thumb|140px|Tellu Tellu (oikea etunimi Tellervo, ; sukunimenä joissain suomennoksissa Peltonen) on yksi päähahmoista Charles M. Schulzin strippisarjakuvassa Tenavat. Hän on Epun ja Toiston isosisko. Tellu on voimakastahtoinen, kärttyisä, äänekäs ja pääasiassa ilkeä kiusaaja, joka piinaa varsinkin sarjan päähenkilöä Jaska Jokusta sekä pikkuveljeään Eppua. Tellu toimii myös naapuruston lasten ”psykiatrina”.
Hahmon kuvaus
Tellu on luonteeltaan melkoisen äreä, käytökseltään hyökkäävä ja ilmaisee usein itseään huutamalla. Hänet on yleensä kuvattu häijynä toisia, erityisesti Jaska Jokusta kohtaan. Tellu on aina ensimmäisenä muistuttamassa sekä Jaska Jokusta itseään että muita tämän heikkouksista, tyypillisesti hyvin ivalliseen sävyyn. Joskus hän teeskentelee ensin hyväntahtoista voittaakseen Jaska Jokusen luottamuksen. Hän esimerkiksi säännöllisesti nöyryyttää Jaska Jokusta houkuttelemalla tämän potkaisemaan amerikkalaista jalkapalloa, mutta kiskaisee pallon viime hetkellä pois tämän edestä. Tellu käyttää usein Jaska Jokusesta nimitystä ”senkin pölkkypää” (You blockhead) ja Ressusta nimitystä ”tyhmä beagle” (stupid beagle). Pikkuveljeään Eppua Tellu pyrkii jatkuvasti määräilemään ja toisinaan myös lyö häntä. Tylyydestään huolimatta Tellu ei ole täysin sydämetön, ja sarjan myöhäisinä vuosina hän on muutenkin aiempaa kiltimpi, varsinkin toista pikkuveljeään Toistoa kohtaan.
Chorus (täsmennyssivu)
Chorus voi tarkoittaa seuraavia asioita:
Hehkusukka
Luminesenssin vaikutuksesta sukka hehkuu kuumassa kaasuliekissä voimakasta valkoista valoa. Luminesenssissa lämpö virittää atomin tai molekyylin korkeammalle energiatasolle, ja viritystilan purkautuessa atomi palaa alemmalle energiatasolle vapauttaen ylimääräisen energian valokvanttina. Luminesenssin vuoksi hehkusukan emittoimasta säteilystä suurempi osa osuu näkyvän valon alueelle kuin tavallisessa lämpösäteilyssä.
Torium ja sen oksidi ovat radioaktiivisia. Toriumoksidilla on korkein sulamispiste kaikista tunnetuista oksideista, 3390 °C. Radioaktiivisuuden takia hehkusukat pyritään nykyään valmistamaan ilman toriumia. Esimerkiksi Petromaxin hehkusukat ovat nykyään ei-radioaktiivisia. Toriumpitoisetkaan hehkusukat eivät ole terveydelle haitallisia oikein käsiteltynä. Torium hajoaa alfasäteilyllä, joka on erittäin huonosti läpäisevää säteilyä ja pysähtyy jo lyhdyn lasiin tai ihmisen ihoon, eikä se etene ilmassakaan kuin muutamia senttimetrejä. Toriumpitoinen hehkusukka on haitallinen vain mikäli toriumia pääsee kehon sisään esimerkiksi hengitettäessä tomua, joka irtoaa poltetusta ja rikkoutuneesta hehkusukasta.
Fatih Akın
Fatih Akın (, s. 25. elokuuta 1973 Hampuri, Länsi-Saksa) on saksanturkkilainen elokuvaohjaaja. Hän on toiminut myös useiden elokuviensa käsikirjoittajana ja tuottajana.
Fredrik Skavlan
Ura
Skavlan työskenteli alun perin toimittajana ja sarjakuvapiirtäjänä useille norjalaisille sanomalehdille, kuten Morgenbladetille ja Dagbladetille. Hän on myös kuvittanut useita kirjoja, muun muassa Unni Lindellin lastenkirjan Nifse Nella og nattskolen (2008).
Eliseo Salazar
Muuta
Salazar on järjestänyt SoloRace-ajoja, joiden tarkoituksena on turvallinen kilpaileminen suljetuilla alueilla, esimerkiksi parkkipaikoilla, sekä laittomien katukilpailujen vähentäminen. Lisäksi hän sai kunnianosoituksena koeajaa Formula E -autoa Santiagon katuradalla ennen sarjan varsinaista ePrix-kisaa. Chilessä Salazar on tunnettu myös 1990-luvun televisio-ohjelmasta Video Loco eli Chilen hauskoista kotivideoista, jossa hän toimi studion paneelikeskustelijana yhdessä muiden chileläisten julkkisten kanssa.
Wing (laulaja)
Wing aloitti laulamisen harrastuksen muutettuaan Uuteen-Seelantiin ja esiintyi Aucklandin sairaaloissa ja hoitokodeissa. Lauluharrastuksen jatkuttua hän julkaisi ensimmäisen CD-levynsä, joka kantaa nimeä Phantom of the Opera levyllä olevan Andrew Lloyd Webberin musikaalikappaleen mukaan. Levyllä on myös muita tunnettuja populaarimusiikkikappaleita syntetisaattorilla soitettuna.
LÉ Emer
Palvelus
Alusta on 16. tammikuuta 1978 tapahtuneen palvelukseen oton jälkeen modernisoitu ottamalla käyttöön uutta teknologiaa ja miehistön olosuhteita on parannettu edelleen muun muassa lisäämällä ilmanvaihtoa.
Seeley Booth
Hahmon historia
Boothin yrittäessä pitää henkilökohtainen ja työelämä erillä toisistaan, osa hänen henkilökohtaisesta elämästään on silti tullut muille selväksi. Booth on luonnoltaan uskonnollinen, ollessaan nuorempana alttaripoika, hän osaa hieman latinaa ja harjoittelee roomankatolilaisuutta, havitellen sovitusta tarkka-ampujana ampuneista ihmisistä. Boothin isä ohjasi taistelukoneita Vietnamin sodassa ja hänen äitinsä keksi televisiomainoksia. Armeijassa ollessaan Boothia ilmeisesti kidutettiin, joka jätti häneen henkisiä ja fyysisiä arpia (paljastettiin jaksossa "Two Bodies in the Lab"). Booth on palvellut FBI:tä viimeiset 12 vuotta kuten jaksossa "The Crank in the Shaft" mainitaan.
"Tihrut" aloittavat pian tapansa puuttua Boothin yksityiselämään, tai ainakin he osoittavat kiinnostuksensa sitä kohtaan. Angela kysyi kysymyksia Tessasta ja jopa neuvoi heitä matkustamaan saarelle. Kun Booth seurusteli Camillen kanssa, Angela ja Hodgins saivat sen pian selville laboratoriossa kuulemiensa asioiden perusteella. Eniten tihruja kuitenkin kiinnostaa Boothin ja Brennanin suhde; he kaikki vihjailevat siitä ja Angela kysyy heiltä aina kysymyksiä. Camillesta itsestäänkin tulee kiinnostunut ja hänkin aloittaa kyselyn. Kun Hodgins kosi Angelaa Boothista tuli Hodginsin neuvonantaja.
NHL Legacy Edition
NHL Legacy Edition on EA Canadan kehittämä ja EA Sportsin julkaisema jääkiekkoaiheinen urheilupeli.
Seeley Booth
Temperance Brennan
Viidennen kauden jaksossa "Harbingers in a Fountain" Boothilla ja Brennanilla on toistuvasti sanottu olevan syvempiä tunteita kuin mitä he näyttävät; kun Boothin väitetään olevan rakastunut Brennaniin hän ei kiellä sitä vaan vaikuttaa sanattomalta ja hymyilee (toisin kuin ennen koomaa, jolloin hän aina kielsi kaiken). Booth, joka pelkää olevansa eri ihminen kuin ennen koomaa, pyytää Camilta neuvoa; Cam, joka tajuaa Boothin rakastavan Brennania, näyttää kannustavan häntä ja vakuuttaa Boothin olevan sama ihminen, mutta varoittaa tätä muuttamasta mieltään tunnustettuaan Brennanille rakkautensa sillä sen jälkeen Brennan ei luottaisi keneenkään. Myöhemmin Sweets antaa Boothille samankaltaisen varoituksen; nähtyään kuvat Boothin aivoista, jotka todistavat Boothin rakastuneen kooman jälkeen. Sweets uskoo, että tämä tunne, kuten muutkin Boothin kooman jälkeiset oireet haihtuvat ajallaan ja sanoo uskovansa ettei Booth ole oikeasti rakastunut Brennaniin.
Lähteet
Сили Бут
Kutunjuusto
Ranskalaisesta valkohomevuohenjuustosta käytetään nimitystä chèvre. Se on usein pötkylän tai katkaistun pyramidin muotoinen.
A.R.G.
Historia
Vuoden 2011 keväällä A.R.G. koottiin uudelleen, ja yhtye tekee keikkoja vuoden 2011 aikana ja 2015 julkaistiin kolmas albumi Redemption from Refraim.
Eva Cassidy
Song­birdin jälkeen Cassidyltä on julkaistu postuumisti useita levyjä. Imagine ja American Tune pääsivät myös albumi­listojen kärkeen, ja vuonna 2004 julkaistiin kokoelma Wonderful World.
Pyynikin seurakunta
Historia
Pyynikin seurakunta on perustettu vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Seurakunta lakkautettiin 7. tammikuuta 2014 ja samalla perustettiin uusi Tampereen tuomiokirkkoseurakunta, joka koostuu aiemmista Kalevan ja Pyynikin seurakunnista ja Tampereen tuomiokirkkoseurakunnasta.
Lorenzo Mascheroni
Mascheroni syntyi Bergamossa, Lombardiassa ja opiskeli Paviassa, jonne hänet nimitettiin algebran ja geometrian professoriksi vuonna 1786.
Jess Harnell
Elämäkerta
Harnell syntyi New Jerseyssä, josta hän muutti Kaliforniaan kymmenvuotiaana. Harnell tiesi nuorena haluavansa tulla esiintyjäksi, mutta ei unelmoinut tekevänsä ääninäyttelemistä työkseen. Hän toimi aluksi rocklaulajana ja teki useita keikkoja studiovokalistina ja imitaattorina. Harnell osaa imitoida yli 150 julkisuuden henkilön ääniä niin laulaen kuin puhuen. Listaan mahtuvat muun muassa Albert Brooks, Ozzy Osbourne, Elvis Presley, The Beatlesin jäsenet, Steve Perry, Willie Nelson, Pee-Wee Herman ja Rodney Dangerfield.
Helios (avaruusluotain)
Heliokset olivat Saksan ensimmäisiä pyrkimyksiä luoda kansallinen kyky toteuttaa avaruusaluksia. Se joutui käyttämään avaruusalusten rakentamisessa Boeingin apua. Alukset laukaisi NASA.
Tauno Palo
Perhetausta
Brännäsit asuivat Helsingissä lyhyen aikaa Kirstinkadulla mutta ostivat kesällä 1915 osakehuoneiston Alppilan kaupunginosasta osoitteesta Porvoonkatu 15. Olga Brännäs sai työtä Fazerin makeistehtaalta, Lars Brännäs jatkoi asentajan työtään Helsingin Tupakkatehtaalla. Isänsä Tauno koki ”suurena järkäleenä”, johon hän suhtautui pelonsekaisella kunnioituksella. Äitiinsä hänellä oli läheisempi suhde. Omien sanojensa mukaan hän oli ”äidin poika” joka sai ”isältään ulkomuodon, mutta äidiltään hengen”. Tauno Palon lapsuudenkoti oli musikaalinen. Hänen lapsuutensa suosikkisävelmiä oli muun muassa ”Kotimaani ompi Suomi”. Hän sai runsaasti musiikillisia vaikutteita äidiltään, joka lauloi monenlaisia lauluja sekä kotonaan että Pelastusarmeijassa. Isoveli Gösta puolestaan harrasti nyrkkeilyn ohella viulun- ja banjonsoittoa ja oli parikymppisenä mukana myös pienessä orkesterissa. Gösta Brännäs menestyi 1920-luvulla keskisarjan nyrkkeilijänä.
Sörnäisten Työväennäyttämö avaa uran 1920-luvulla
Sörnäisten Näyttämöllä syksyllä 1927 Brännäs tapasi ensi kerran Sylvi Sakin, joka näytteli Punaisessa laukussa Zofi-rouvaa. Brännäs ja Sakki kihlautuivat seuraavana vuonna. Toukokuussa 1928 teatteri jouduttiin sulkemaan, koska vanha Vuorelan huvila purettiin asuntotuotannon tieltä. Taukoa jatkui uuden Vallilan työväentalon valmistumiseen saakka joulukuuhun. Samana vuonna Taunon isoveli Gösta Brännäs oli joutunut nyrkkeilijän urallaan alamäkeen: hän alkoi otteluissa saamiensa iskujen seurauksena kärsiä jatkuvasta päänsärystä ja masentui. Gösta Brännäs teki itsemurhan kotonaan Porvoonkadulla heinäkuun lopulla 1928. Isoveli oli ollut merkittävä roolimalli ja auktoriteetti nuorelle Taunolle, suuri ihailun kohde isän ohella. Neljän vuoden ikäerosta huolimatta veljesten välit olivat läheiset, eikä Tauno Palo koskaan täysin toipunut veljensä kuoleman aiheuttamasta surusta. Olga Palo sairastui esikoisensa itsemurhan jälkeen ja kuoli 67-vuotiaana. Lars Palo kuoli 80-vuotispäivänään.
Suomen Kansallisteatterin rivinäyttelijäksi
Alkuun Tauno Palon roolit Kansallisessa olivat melko pieniä. Hänen debyyttinsä oli Olavi Klaunpoika kappaleessa Daniel Hjort elokuussa 1932. Tämän jälkeen seurasivat muun muassa Mikon rooli näytelmässä Anna Liisa, Maurice Galvoisier näytelmässä Neiti ja punakaartilainen Pennu Lauri Haarlan näytelmässä Kaksiteräinen miekka. Haarla tyrmäsi Palon suorituksen suorin sanoin. Seuraavana vuonna Palo näytteli muun muassa kappaleessa Vain ihmisiä sivistysseuran puheenjohtajaa ja voutia Ludvig Holbergin klassikossa Jeppe Niilonpoika. Keväällä 1934 Palo oli yksi seitsemästä veljeksestä, Timo, Aleksis Kiven klassikkonäytelmässä. Niin ikään Kiven näytelmässä Nummisuutarit hän näytteli Kristoa syksyllä 1934. Syyskesällä 1935 Palo oli mukana Kansallisteatterin näyttelijöiden Lapin-kiertueella kumppaneinaan Henny Waljus, Emmi Jurkka, Aku Korhonen, Yrjö Tuominen ja Uuno Montonen. Näytelmänä oli Kevään hurmiossa, jota oli esitetty Kansallisessa kaudella 1934–1935.
Teatterin tähtinäyttelijäksi
Alkuvuonna 1939 Palolla oli Pepin osa näytelmässä Pieni hajuvesikauppa ja hän sai yleisöltä huikeita suosionosoituksia. Palo kunnostautui teatteriuransa alkuvuosina myös muissa samantyyppisissä koomisissa sivurooleissa. Helmikuussa 1939 Palon taiteellisten voittojen sarja jatkui. Hänellä oli kaksoisrooli Calderónin runonäytelmässä Elämä on unta, jossa hän näytteli prinssi Segismundoa ja torniin teljettyä hirviötä. Näytöskappale sai kriitikoilta myönteiset arvostelut. Niin ikään keväällä 1939 Palolla oli miespääosa Mika Waltarin teokseen perustuvassa näytelmässä Ihmeellinen Joosef. Vastanäyttelijänä oli Kyllikki Väre, joka oli aloittanut Kansallisteatterissa samana vuonna kuin Palo. Näytelmä ei kuitenkaan tyydyttänyt teatterin johtoa.
Syksyllä 1939 Palolla oli pääosa Chopin-näytelmässä Vieraantunut sydän. Chopinin roolissaan Palo sai näyttää näyttelijäntaitonsa laaja-alaisuuden tulkitsemalla onnistuneesti elämänsä loppua lähestyvän säveltäjämaestron olemuksen ja elekielen haurauden. Chopin oli Tauno Palon viimeinen näyttämötyö ennen talvisotaa. Sodan puhjettua 30. marraskuuta 1939 Kansallisteatteri suljettiin neljäksi kuukaudeksi. Välirauhan ja jatkosodan aikana näytäntökaudet jatkuivat säännöllisinä.
Tähtipari Tauno Palo ja Ansa Ikonen
Vaala roolitti Palon ja Ikosen rakastavaisiksi myös Koskenlaskijan morsiameen (1937), mutta hän muutti mieshahmoa ennen kuvausten alkua. Tällä kertaa Palo ei näytellyt yksiviivaista romanttista sankaria vaan hän tulkitsi vahvan luonneroolin mielenhäiriöisenä Juhanina. Ennen yhtiön vaihtoa Palo näytteli Suomi-Filmissä vielä Risto Orkon uudelleenfilmatisoimassa Jääkärin morsiamessa (1938), tosin eri roolia kuin alkuperäisessä versiossa. Uudesta elokuvaversiosta tuli aiempaa versiota tunnetumpi.
Jatkosodan viihdytyskiertueet
pienoiskuva|vasen|Tauno Palo lähdössä viihdytyskiertueelle [[jatkosota|jatkosodan aikana elokuussa 1941.]]
1950-luku
Tauno Palolla oli 1950-luvulla enemmän elokuvarooleja kuin edellisellä vuosikymmenellä. Sankariosat alkoivat vaihtua elämää kokeneen miehen rooleihin, ja hänen roolityönsä olivat aiempaa useammin sivuosia. Teatterityö nousi entistä merkittävämmäksi hänen taiteilijanurallaan. Kolme viimeistä Ansa & Tauno -elokuvaa saivat ensi-iltansa 1950-luvulla. Yksityiselämässään Palo seurusteli Kirsti Ortolan kanssa, ja pariskunnalle syntyi poika 1954. Avioliitto Sylvi Palon kanssa oli alkanut murentua 1940-luvun lopulla, mutta oli muodollisesti voimassa.
Teatterityöt
Tammikuussa 1950 Tauno Palo saavutti taiteellisen voiton Stanley Kowalskina Tennessee Williamsin suositussa Viettelyksen vaunussa. Stanleyä on pidetty eräänä Palon muistettavimmista roolitöistä. Vastanäyttelijänä lumosi Ella Eronen, joka oli näytelmän varsinainen päähenkilö, patologinen ja degeneroitunut Blanche DuBois. Uusi Suomi kirjoitti: ”Miehistä pääosaa, puolalaista urheilijaa, esitti Tauno Palo, joka jykevässä, karheassa urosmaisuudessa ja töykeässä, voimakastahtoisessa arkisuudessa oli täydellinen, mutta tapasi myös henkilönsä ainoalle tunteikkaalle kohdalle, sukuvietille, rehevää luonnonvoiman hulvahtavuutta.” Palon muita roolitehtäviä 1950-luvun alussa olivat muun muassa nimiosa näytelmässä Barabbas alkuvuodesta 1951, tohtori Rank Henrik Ibsenin näytelmässä Nukkekoti keväällä 1952 ja Karrin isäntä Nummisuutareissa saman vuoden syyskaudella. Syksyllä 1953 Palo vietti 25-vuotistaiteilijajuhlaansa näytelmällä Pyhä koe. Alfonso Fernándezin osa oli Palolle itselleen mieluinen ja näytelmän yleisövastaanotto oli erinomainen.